
Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Ob upoštevanju ocene, ki jo je Komisija izvedla v okviru rednega spremljanja učinka te uredbe ter ki se je začela izvajati na podlagi ustrezno utemeljene zahteve države članice ali na lastno pobudo Komisije, je treba omogočiti možnost uvedbe vseh potrebnih ukrepov za uvoz katerih koli izdelkov, ki spadajo na področje uporabe te uredbe, ki negativno vpliva na trg Unije ali na trg ene ali več držav članic za podobne ali neposredno konkurenčne izdelke. Na trgih perutnine, jajc in sladkorja je še posebno negotov položaj, ki bi lahko škodil kmetijskim proizvajalcem Unije, če bi se povečal uvoz iz Ukrajine. Primerno je uvesti samodejni zaščitni ukrep za jajca, perutnino in proizvode iz sladkorja, ki se aktivira, če količine, uvožene v skladu s to uredbo, presegajo aritmetično sredino količin v letih 2022 in 2023.
	(11)	Ob upoštevanju ocene, ki jo je Komisija izvedla v okviru rednega spremljanja učinka te uredbe ter ki se je začela izvajati na podlagi ustrezno utemeljene zahteve države članice ali na lastno pobudo Komisije, je treba omogočiti možnost uvedbe vseh potrebnih ukrepov za uvoz katerih koli izdelkov, ki spadajo na področje uporabe te uredbe, ki negativno vpliva na trg Unije ali na trg ene ali več držav članic za podobne ali neposredno konkurenčne izdelke. Na trgih žit, perutnine, jajc, sladkorja in medu je še posebno negotov položaj, ki bi lahko škodil kmetijskim proizvajalcem Unije, če bi se povečal uvoz iz Ukrajine. Primerno je uvesti samodejni zaščitni ukrep za pšenico, ječmen, oves, koruzo, jajca, perutnino ter proizvode iz sladkorja in medu, ki se aktivira, če količine, uvožene v skladu s to uredbo, presegajo aritmetično sredino količin v letih 2021, 2022 in 2023.

Člen 4 – odstavek 7
	

	Besedilo, ki ga predlaga Komisija
	Sprememba

	7. Če v obdobju od 6. junija do 31. decembra 2024 kumulativni obseg uvoza jajc, perutnine ali sladkorja od 1. januarja 2024 doseže zadevno aritmetično sredino obsega uvoza, zabeleženega v letih 2022 in 2023, Komisija v 21 dneh in po tem, ko obvesti Odbor za zaščitne ukrepe, ustanovljen s členom 3(1) Uredbe (EU) 2015/478, stori naslednje: 
	7. Če v obdobju od 6. junija do 31. decembra 2024 kumulativni obseg uvoza navadne pšenice, pšenične moke in peletov, ječmena, ječmenove moke in peletov, ovsa, koruze, koruzne moke in peletov, ječmenovega drobljenca in zdroba, drugače obdelanih žitnih zrn, medu, jajc, perutnine ali sladkorja od 1. januarja 2024 doseže zadevno aritmetično sredino obsega uvoza, zabeleženega v letih 2021, 2022 in 2023, Komisija v 14 dneh in po tem, ko obvesti Odbor za zaščitne ukrepe, ustanovljen s členom 3(1) Uredbe (EU) 2015/478, stori naslednje: 

	(a) za navedeni proizvod ponovno uvede ustrezno tarifno kvoto, opuščeno na podlagi člena 1(1), točka (b), do 31. decembra 2024 ter 
	(a) za navedeni proizvod ponovno uvede ustrezno tarifno kvoto, opuščeno na podlagi člena 1(1), točka (b), do 31. decembra 2024 ter

	(b) s 1. januarjem 2025 uvede bodisi tarifno kvoto, ki je enaka petim dvanajstinam te aritmetične sredine, bodisi ustrezno tarifno kvoto, opuščeno na podlagi člena 1(1), točka (b), pri čemer se upošteva višja vrednost. 
	(b) s 1. januarjem 2025 uvede bodisi tarifno kvoto, ki je enaka petim dvanajstinam te aritmetične sredine, bodisi ustrezno tarifno kvoto, opuščeno na podlagi člena 1(1), točka (b), pri čemer se upošteva višja vrednost.

	Če v obdobju od 1. januarja do 5. junija 2025 kumulativni obseg uvoza jajc, perutnine ali sladkorja za obdobje od 1. januarja 2025 doseže pet dvanajstin zadevne aritmetične sredine obsega uvoza, zabeleženega v letih 2022 in 2023, Komisija v 21 dneh in po tem, ko obvesti Odbor za zaščitne ukrepe, za navedeni proizvod ponovno uvede ustrezno tarifno kvoto, opuščeno na podlagi člena 1(1), točka (b). 
	Če v obdobju od 1. januarja do 5. junija 2025 kumulativni obseg uvoza navadne pšenice, pšenične moke in peletov, ječmena, ječmenove moke in peletov, ovsa, koruze, koruzne moke in peletov, ječmenovega drobljenca in zdroba, drugače obdelanih žitnih zrn, medu, jajc, perutnine ali sladkorja za obdobje od 1. januarja 2025 doseže pet dvanajstin zadevne aritmetične sredine obsega uvoza, zabeleženega v letih 2021, 2022 in 2023, Komisija v 14 dneh in po tem, ko obvesti Odbor za zaščitne ukrepe, za navedeni proizvod ponovno uvede ustrezno tarifno kvoto, opuščeno na podlagi člena 1(1), točka (b). 

	Za namene tega odstavka se izrazi jajca, perutnina in sladkor nanašajo na vse proizvode, zajete v tarifnih kvotah iz Dodatka k Prilogi I-A k Sporazumu o pridružitvi za jajca in jajčne albumine, perutnino in pripravljene proizvode iz perutnine oziroma sladkorje, aritmetična sredina pa se izračuna tako, da se vsota obsega uvoza v letih 2022 in 2023 deli z dva.
	Za namene tega odstavka se izrazi navadna pšenica, pšenična moka in peleti, ječmen, ječmenova moka in peleti, oves, koruza, koruzna moka in peleti, ječmenov drobljenec in zdrob, drugače obdelana žitna zrna, med, jajca, perutnina in sladkor nanašajo na vse proizvode, zajete v tarifnih kvotah iz Dodatka k Prilogi I-A k Sporazumu o pridružitvi za navadno pšenico, pšenično moko in pelete, ječmen, ječmenovo moko in pelete, oves, koruzo, koruzno moko in pelete, ječmenov drobljenec in zdrob, drugače obdelana žitna zrna, med, jajca in jajčne albumine, perutnino in pripravljene proizvode iz perutnine oziroma sladkorje, aritmetična sredina pa se izračuna tako, da se vsota obsega uvoza v letih 2021, 2022 in 2023 deli s tri.

